CELEX: 32019R1735
Language: hr
Date: 2019-10-17 00:00:00
Title: Uredba Vijeća (EU) 2019/1735 od 17. listopada 2019. o izmjeni Uredbe (EU) br. 224/2014 o mjerama ograničavanja s obzirom na stanje u Srednjoafričkoj Republici

18.10.2019   
               
               
                  HR
               
               
                  Službeni list Europske unije
               
               
                  L 265/1
               
            
         UREDBA VIJEĆA (EU) 2019/1735
         od 17. listopada 2019.
         o izmjeni Uredbe (EU) br. 224/2014 o mjerama ograničavanja s obzirom na stanje u Srednjoafričkoj Republici
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 215.,
         uzimajući u obzir Odluku Vijeća 2013/798/ZVSP od 23. prosinca 2013. o mjerama ograničavanja protiv Srednjoafričke Republike (1),
         uzimajući u obzir zajednički prijedlog Visokog predstavnika Unije za vanjske poslove i sigurnosnu politiku i Europske komisije,
         budući da:
         
                     (1)
                  
                  
                     Uredbom Vijeća (EU) br. 224/2014 (2) provode se određene mjere predviđene Odlukom 2013/798/ZVSP.
                  
               
                     (2)
                  
                  
                     Odlukom Vijeća 2013/798/ZVSP predviđen je embargo na oružje protiv Srednjoafričke Republike te zamrzavanje financijskih sredstava i gospodarskih resursa određenih osoba koje sudjeluju u radnjama kojima se podrivaju mir, stabilnost i sigurnost Srednjoafričke Republike ili koje pružaju potporu takvim radnjama.
                  
               
                     (3)
                  
                  
                     Vijeće sigurnosti Ujedinjenih naroda donijelo je 12. rujna 2019. Rezoluciju 2488 (2019), kojom se mijenjaju izuzeća od embarga na oružje, uključujući pružanje tehničke pomoći, financiranje ili pružanje financijske pomoći ili brokerskih usluga. Vijeće je donijelo Odluku 2019/1737/ZVSP (3) o izmjeni Odluke 2013/798/ZVSP kako bi se provela Rezolucija 2488 (2019).
                  
               
                     (4)
                  
                  
                     Ta je mjera obuhvaćena područjem primjene Ugovora te je stoga za njezinu provedbu potrebno regulatorno djelovanje na razini Unije, posebice kako bi se osiguralo da je gospodarski subjekti u svim državama članica ujednačeno primjenjuju.
                  
               
                     (5)
                  
                  
                     Kako bi se osigurala najveća moguća pravna sigurnost unutar Unije, a ova Uredba mogla provoditi, trebalo bi objaviti imena fizičkih i pravnih osoba, subjekata i tijela čija su financijska sredstva i gospodarski resursi zamrznuti u skladu s ovom Uredbom, kao i drugi relevantni podaci koji se na njih odnose. Svaka obrada osobnih podataka mora biti u skladu s Uredbom (EU) 2016/679 Europskog parlamenta i Vijeća (4) i Uredbom (EU) 2018/1725 Europskog parlamenta i Vijeća (5).
                  
               
                     (6)
                  
                  
                     Uredbu (EU) br. 224/2014 trebalo bi stoga na odgovarajući način izmijeniti,
                  
               DONIJELO JE OVU UREDBU:
         
            Članak 1.
            Uredba (EU) br. 224/2014 mijenja se kako slijedi:
            
                        1.
                     
                     
                        u članku 3. dodaje se sljedeća točka:
                        
                                    „(d)
                                 
                                 
                                    koji su povezani s nesmrtonosnom vojnom opremom namijenjenom isključivo uporabi u humanitarne ili zaštitne svrhe, pod uvjetom da je Odbor za sankcije o pružanju takve pomoći ili usluga obaviješten barem 20 dana unaprijed.”;
                                 
                              
                  
                        2.
                     
                     
                        članak 4. zamjenjuje se sljedećim:
                        
                           „Članak 4.
                           Odstupajući od članka 2., pod uvjetom da je pružanje takve tehničke pomoći ili brokerskih usluga, financiranje ili pružanje financijske pomoći unaprijed odobrio Odbor za sankcije, zabrane utvrđene u tom članku ne primjenjuju se na pružanje tehničke pomoći, financiranje ili pružanje financijske pomoći za prodaju, dostavu, prijenos ili izvoz robe i tehnologije navedene u Zajedničkom popisu robe vojne namjene ili za bilo kakvo pružanje s tim povezane tehničke pomoći ili brokerskih usluga.”;
                        
                     
                  
                        3.
                     
                     
                        umeće se sljedeći članak:
                        
                           „Članak 19.a
                           
                           
                              1.   Vijeće, Komisija i Visoki predstavnik Unije za vanjske poslove i sigurnosnu politiku („Visoki predstavnik”) mogu obrađivati osobne podatke kako bi obavili svoje zadaće na temelju ove Uredbe. Te zadaće uključuju:
                              
                                          (a)
                                       
                                       
                                          u pogledu Vijeća, pripremu izmjena i izmjene Priloga I.;
                                       
                                    
                                          (b)
                                       
                                       
                                          u pogledu Visokog predstavnika, pripremu izmjena Priloga I.;
                                       
                                    
                                          (c)
                                       
                                       
                                          u pogledu Komisije:
                                          
                                                      i.
                                                   
                                                   
                                                      dodavanje sadržaja Priloga I. u elektronički, konsolidirani popis osoba, skupina i subjekata koji podliježu financijskim mjerama ograničavanja Unije i u interaktivni zemljopisni prikaz sankcija, koji su oboje dostupni javnosti;
                                                   
                                                
                                                      ii.
                                                   
                                                   
                                                      obradu informacija o učinku mjera poduzetih na temelju ove Uredbe, na primjer podataka o vrijednosti zamrznutih financijskih sredstava i podataka o odobrenjima koja su dodijelila nadležna tijela.
                                                   
                                                
                                    
                           
                              2.   Vijeće, Komisija i Visoki predstavnik mogu, ako je primjenjivo, obraditi relevantne podatke povezane s kaznenim djelima koja su počinile fizičke osobe uvrštene na popis, s osuđujućim presudama izrečenim tim osobama ili sa sigurnosnim mjerama koje se odnose na te osobe, samo u mjeri u kojoj je takva obrada potrebna za izradu Priloga I.
                           
                           
                              3.   Za potrebe ove Uredbe, Vijeće, službe Komisije navedene u Prilogu II. ovoj Uredbi i Visoki predstavnik određuju se kao „voditelji obrade” u smislu članka 3. točke 8. Uredbe (EU) 2018/1725 kako bi se osiguralo da dotične fizičke osobe mogu ostvarivati svoja prava na temelju Uredbe (EU) 2018/1725.”.
                           
                        
                     
                  
         
            Članak 2.
            Ova Uredba stupa na snagu sljedećeg dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 17. listopada 2019.
            
               
                  Za Vijeće
               
               
                  Predsjednica
               
               T. TUPPURAINEN
            
         
         
            (1)  SL L 352, 24.12.2013., str. 51.
         
            (2)  Uredba Vijeća (EU) br. 224/2014 оd 10. ožujka 2014. o mjerama ograničavanja s obzirom na stanje u Srednjoafričkoj Republici (SL L 70, 11.3.2014., str. 1.).
         
            (3)  Odluka Vijeća (ZVSP) 2019/1737 od 17. listopada 2019. o izmjeni Odluke 2013/798/ZVSP o mjerama ograničavanja protiv Srednjoafričke Republike (vidjeti stranicu 7. ovoga Službenog lista).
         
            (4)  Uredba (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Opća uredba o zaštiti podataka) (SL L 119, 4.5.2016., str. 1).
         
            (5)  Uredba (EU) 2018/1725 Europskog parlamenta i Vijeća od 23. listopada 2018. o zaštiti pojedinaca u vezi s obradom osobnih podataka u institucijama, tijelima, uredima i agencijama Unije i o slobodnom kretanju takvih podataka te o stavljanju izvan snage Uredbe (EZ) br. 45/2001 i Odluke br. 1247/2002/EZ (SL L 295, 21.11.2018., str. 39.).